मुख्यमंत्री हरीश रावत ने कहा है कि सरकार जमरानी बांध के निर्माण को पूरी तरह गंभीर है। मामले में यूपी के सीएम अखिलेश यादव से इसी माह वार्ता तय है। उन्होंने कहा कि मदमहेश्वर की तर्ज पर जागेश्वर धाम को भी धार्मिक पर्यटन केंद्र के रूप में विकसित किया जाएगा। कैलाश मानसरोवर यात्रा के लिए सिक्किम का नया रूट हमारे लिए चुनौती है। कुमाऊं के रास्ते को सुगम बनाने के ठोस प्रयास किए जा रहे हैं।